[pic] | KOMISIA EURÓPSKYCH SPOLOČENSTIEV |

Brusel, 23.12.2005

KOM(2005) 713 v konečnom znení

2003/0189A (COD)2003/0189B (COD)

STANOVISKO KOMISIE podľa článku 251 ods. 2 tretí pododsek písm. c) Zmluvy o ES k zmenám a doplneniam Európskeho parlamentu k spoločnej pozícii Rady, ktoré sa týka návrhov NARIADENIA EURÓPSKEHO PARLAMENTU A RADY

o určitých fluórovaných skleníkových plynoch SMERNICE EURÓPSKEHO PARLAMENTUA RADY týkajúcej sa emisií z klimatizačných systémov motorových vozidiel, ktorou sa mení a dopĺňa smernica Rady 70/156/EHS,

KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES)

2003/0189A (COD)2003/0189B (COD)

STANOVISKO KOMISIE podľa článku 251 ods. 2 tretí pododsek písm. c) Zmluvy o ES k zmenám a doplneniam Európskeho parlamentu k spoločnej pozícii Rady, ktoré sa týka návrhov NARIADENIA EURÓPSKEHO PARLAMENTU A RADY

o určitých fluórovaných skleníkových plynoch SMERNICE EURÓPSKEHO PARLAMENTUA RADY týkajúcej sa emisií z klimatizačných systémov motorových vozidiel, ktorou sa mení a dopĺňa smernica Rady 70/156/EHS,

1. Úvod

V článku 251 ods. 2 tretí pododsek písm. c) Zmluvy o ES sa ustanovuje, že Komisia má predložiť stanovisko k pozmeňujúcim a doplňujúcim návrhom Európskeho parlamentu prijatým v druhom čítaní. Stanovisko Komisie k zmenám a doplneniam navrhovaným Európskym parlamentom je uvedené nižšie.

2. CHRONOLÓGIA

NÁVRH KOM(2003) 492 KONEčNÉ ZNENIE BOL V SÚLADE SO SPOLUROZHODOVACÍM POSTUPOM ZMLUVY O ES PREDLOžENÝ 11. AUGUSTA 2003 EURÓPSKEMU PARLAMENTU A RADE.

Európsky hospodársky a sociálny výbor poskytol svoje stanovisko 28. januára 2004.

Európsky parlament poskytol svoje stanovisko v prvom čítaní 31. marca 2004.

Na základe stanoviska Európskeho parlamentu a podľa článku 251 ods. 2 Zmluvy o ES Rada prijala spoločnú formálnu pozíciu 21. júna 2005. Oznámenie Komisie o spoločnej pozícii bolo prijaté 1. júla 2005 a Európsky parlament prijal svoju pozíciu v druhom čítaní 26. októbra 2005.

3. DÔVOD NÁVRHU

NAVRHOVANÉ NARIADENIE A SMERNICA ZAVÁDZAJÚ:

(i) legislatívny rámec, ktorý prispeje k zníženiu emisií fluórovaných skleníkových plynov, ktoré sú predmetom Kjótskeho protokolu, a týmto spôsobom prispeje k splneniu a prekročeniu kjótskych cieľových hodnôt EÚ a členských štátov.

(ii) legislatívny rámec, ktorý tiež zjednodušuje vnútorný trh.

4. Stanovisko Komisie k pozmeňujúcim a doplňujúcim návrhom Európskeho parlamentu

Pokiaľ ide o nariadenie, Európsky parlament prijal 26. októbra 2005 26 zo 45 pozmeňujúcich a doplňujúcich návrhov, ktoré boli predložené. Z týchto 26 prijatých pozmeňujúcich a doplňujúcich návrhov môže Komisia prijať 4 pozmeňujúce a doplňujúce návrhy v celom rozsahu, 7 pozmeňujúcich a doplňujúcich návrhov sčasti a ďalších 8 pozmeňujúcich a doplňujúcich návrhov môže prijať v zásade. Z prijatých pozmeňujúcich a doplňujúcich návrhov je pre Komisiu neprijateľných 7. Pokiaľ ide o smernicu, Európsky parlament schválil 1 zmenu a doplnenie, ktoré Komisia nemôže prijať.

4.1 Nariadenie

4.1.1 Pozmeňujúce a doplňujúce návrhy prijaté Komisiou

4.1.1.1 Pozmeňujúce a doplňujúce návrhy prijaté v celom rozsahu

V zmene a doplnení 10 sa zavádza prvok „predchádzania“ emisiám, ako aj znižovania emisií fluórovaných skleníkových plynov, ktorý sa už uplatňuje vo vzťahu k únikom v článku 3. V zmene a doplnení 13 sa rozpracúva definícia hermeticky uzavretých systémov a objasňuje sa. Zmena a doplnenie 24 sú len odkazom na zmenu a doplnenie 23, ktoré Komisia v zásade prijíma. Zmena a doplnenie 29 zahŕňajú energetickú účinnosť ako prvok, ktorý je potrebné zohľadniť pri posudzovaní toho, či by sa mali zakázať nové výrobky a zariadenia obsahujúce tieto plyny. Komisia zastáva názor, že tieto zmeny a doplnenia sú v súlade so súčasným znením nariadenia, skvalitňujú jeho znenie, uľahčujú jeho implementáciu a prispejú k jeho efektívnosti. Komisia ich z tohto dôvodu môže prijať.

4.1.1.2. Pozmeňujúce a doplňujúce návrhy prijaté sčasti

V zmene a doplnení 2 (odôvodnenie) je uvedené, že jednotlivé členské štáty, by mali byť schopné prijať individuálne opatrenia na splnenie týchto cieľových hodnôt, pretože majú rôzne cieľové hodnoty v zmysle dohody o rozdelení povolených emisií podľa Kjótskeho protokolu. Nie je však uvedené, že tieto opatrenia musia byť v súlade so zmluvou a nariadením. Nový bod odôvodnenia 3(a) je prijateľný len v tomto znení:

„3(a) V prílohe II k rozhodnutiu 2002/358/ES sa ustanovujú rôzne znížené cieľové hodnoty pre jednotlivé členské štáty. Preto sa od členských štátov vyžaduje, aby prijali opatrenia na splnenie týchto kjótskych cieľových hodnôt za predpokladu, že budú v súlade so zmluvou.

V zmene a doplnení 11 sa v článku 1 (pôsobnosť) uvádza množstvo objasnení. Väčšinu týchto zmien možno prijať, ale by bolo vhodnejšie ponechať slovo kontrola namiesto „kontrola používania“, ako sa navrhuje. Znenie v súvislosti s touto poslednou otázkou sa navrhuje vo vzťahu k zmene a doplneniu 17.

V zmene a doplnení 16 sa slovo kontrola mení na „kontrolovaný“ a „okruhy“ sa menia na zariadenia vo vzťahu k hermeticky uzavretým systémom. Druhá časť je prijateľná, ale Komisia by si želala ponechať slovo „kontrola“ namiesto slova „kontrolovaný“. Znenie navrhované vo vzťahu k zmene a doplneniu 17 by mohlo poskytnúť riešenie problému tejto definície.

V zmene a doplnení 17 sa menia slová „kontrolovaný(inspected) na únik“ na „kontrolovaný(checked) na únik“ a stanovuje sa jazyk vo vzťahu k nepriamym metódam. Komisia nemôže prijať prvú časť. Čo sa týka druhej časti, bolo by možné ju prijať po určitom prepracovaní a toto znenie by mohlo vyriešiť problémy, pokiaľ ide o používanie slova „kontrola“.

„Na účely tohto odseku „kontrolovaný na únik“ znamená, že zariadenie alebo systém sú preskúšané primárne na únik prostredníctvom priamych meracích metód, ktoré sa sústreďujú na tie časti zariadenia alebo systému, kde môže najpravdepodobnejšie dochádzať k úniku alebo prostredníctvom nepriamych meracích metód, ktoré sa sústreďujú na prevádzkové parametre, ktoré udávajú stratu fluórovaného skleníkového plynu. Túto kontrolu na únik môže uskutočňovať operátor podľa ustanovení článku 5.“

V zmene a doplnení 21 sa v ustanovení o podávaní správ dopĺňajú „rozpúšťadlá a hasiace systémy“ do hlavnej kategórie výrobkov a zariadení, ktorá bude výrobcov a dovozcov sprevádzať pri podávaní správ. Komisia by mohla prijať zahrnutie hasiacich systémov, ale nie používateľov rozpúšťadiel, keďže existuje mnoho malých používateľov a výrobcov a dovozcovia by pri zbere dát mali značné ťažkosti.

V zmene a doplnení 25 sa zavádza množstvo zmien, pokiaľ ide o ustanovenia o označovaní, a to uvedenie potenciálu globálneho otepľovania. Komisia by mohla prijať túto zásadu, ale je presvedčená, že toto možno najlepšie dosiahnuť prostredníctvom komitológie. Navrhované znenie je nižšie uvedené:

„Komisia vyhodnocuje, ako najlepšie označovať zariadenia a výrobky, ktoré obsahujú fluórované skleníkové plyny s cieľom poskytnúť úplný environmentálny opis odberateľom týchto zariadení a výrobkov aj prostredníctvom analýzy životného cyklu. Dva roky od nadobudnutia účinnosti tohto nariadenia, ak to bude relevantné, Komisia v súlade s postupom uvedeným v článku 11 ods. 2 zavedie etikety, ktoré sa majú používať na týchto výrobkoch a zariadeniach.“

V zmene a doplnení 44 v odseku 1 sa uvádza, že členské štáty by mali podporovať alternatívy pri zohľadnení plynov s vysokou hodnotou GWP a že by mali Komisiu informovať o zákazoch. Komisia by mohla prijať prvú časť odseku 1 po určitej preštylizácii, ale informovanie nepovažuje za potrebné. Zaznamenanie výrobkov a zariadení do zoznamu, ktoré sú uvedené v odseku 2, nie je potrebné, a preto by sa toto malo vypustiť.

„Bez toho, aby bola dotknutá zmluva, a najmä jej článok 87, členské štáty vyvíjajú úsilie pri podporei a uvádzaní na trh zariadení, ktoré obsahujú fluórované skleníkové plyny, ktoré sú ohľaduplnejšie k životnému prostrediu, pokiaľ ide o prínosy z hľadiska energetickej účinnosti určitých plynov v určitých výrobkoch a zariadeniach.“

4.1.1.3. Pozmeňujúce a doplňujúce návrhy prijaté v zásade

Zmena a doplnenie 3 sú novým odôvodnením vysokého potenciálu globálneho otepľovania fluórovaných skleníkových plynov. Toto je v súlade s tým, čo je uvedené v prílohe I k nariadeniu, ale je potrebné urobiť určitú jazykovú úpravu a znenie, ktoré by bolo vhodné, je takéto:

„3(b) Niektoré fluórované skleníkové plyny, ktoré podliehajú Kjótskemu protokolu a tomuto nariadeniu, majú vysoké hodnoty GWP a dlhú atmosferickú životnosť.

Zmena a doplnenie 6 sú novým odôvodnením, v ktorom sa uvádza, že uplatňovanie a presadzovanie tohto nariadenia by malo motivovať technologické inovácie. Túto zmenu a doplnenie možno prijať s určitým malým prepracovaním znenia so zameraním na technologické inovácie, ktoré sú nižšie uvedené:

„(6a) Uplatňovanie a presadzovanie tohto nariadenia by malo povzbudiť technologickú inováciu nepretržitým vývojom alternatívnych technológií, ktoré sú priaznivejšie k životnému prostrediu.“

Zmena a doplnenie 7 sú novým odôvodnením, v ktorom je uvedené, že toto nariadenie by nemalo brániť členským štátom udržiavať alebo zavádzať prísnejšie ochranné opatrenia. Táto zmena a doplnenie sú podobné ako zmena a doplnenie 2 a navrhované znenie tejto zmeny a doplnenia by bolo prijateľné pre zmenu a doplnenie 7.

V zmene a doplnení 15 sa dopĺňa termín obvody k zariadeniam. Okruhy by zahŕňali všetky súčasti zariadení, kde sa používa fluórovaný skleníkový plyn, a je to štandardný termín v štandardných dokumentoch. V tejto súvislosti by bolo užitočné pred okruhy doplniť výraz „najmä“.

V zmene a doplnení 20 sa vyžaduje, aby spoločnosti a ich pracovníci, ktorí sú zapojení do údržby a inštalácie zariadení, ktoré sú predmetom tohto nariadenia, sa tiež zahrnuli do požiadaviek na certifikáciu a školenie. Komisia môže v zásade súhlasiť s cieľom zahrnutia „inštalácie“, ale domnieva sa, že by to bolo neprimerané v prípade malých vymeniteľných častí. Údržba je široký pojem a príslušné termíny by sa zastrešili termínom „servis“. Navrhované znenie by bolo

Tak pre spoločnosti, ako i pre príslušných pracovníkov, ktorí sa podieľajú na inštalácii nevýmenných častí do zariadení uvedených v článkoch 3 a 4, ako aj pre tých, ktorí sa podieľajú na servise alebo uskutočňovaní kontroly týchto zariadení na.................

V zmene a doplnení 22 sa vyžaduje od každého majiteľa stacionárnych výrobkov a zariadení, uvedených v článku 3 ods. 2 písm. b) a písm. c), aby pre každý inštalovaný systém si od dotknutého príslušného orgánu zaobstarali registračné číslo. Bolo by užitočné uviesť, že toto číslo by sa malo používať vždy pri vedení evidencie, ktorá sa ustanovuje podľa článku 3 ods. 6.

„Každý majiteľ stacionárnych výrobkov a zariadení uvedených v článku , ods. 2 písm. b) a c) získa registračné číslo pre každý namontovaný systém od dotknutého príslušného orgánu. Toto číslo sa používa pri vedení evidencie ustanovenej v článku 3 ods. 6“

V zmene a doplnení 23 sa vyžaduje, aby príslušné orgány členských štátov preskúmali každé 2 roky reprezentatívnu vzorku záznamov uvedených v článku 3. Komisia by toto mohla prijať, ak by sa obdobie predĺžilo na tri roky.

V zmene a doplnení 43 sa ustanovuje určité oneskorenie pri montáži detektorov úniku na hasiace systémy. Komisia by toto mohla prijať s oneskorením dvoch rokov a bez zahrnutia ustanovení o bezpečnosti a poistení, keďže tie sa zahŕňajú implicitne a neželá si, aby takéto faktory ešte viac oneskorovali implementáciu nariadenia.

4.1.2. Pozmeňujúce a doplňujúce návrhy, ktoré Komisia zamietla

V zmene a doplnení 12 sa stanovuje iná definícia „umiestňovania na trh“ tým, že sa výrobca (producer) nahradzuje výrobcom (manufacturer). Jestvujúcej definícii nechýba jasnosť alebo jednoznačnosť, a preto by sa mohla ponechať.

V zmene a doplnení 14 sa zavádza definícia „stacionárnych“ zariadení. Komisia je presvedčená, že znenie tejto zmeny a doplnenia by mohlo viesť k zámene, a preto by sa malo odmietnuť.

V zmene a doplnení 18 sa mení slovo „kontroly“ na „kontrolné opatrenia“. Odmietnutie tejto zmeny a doplnenia je v súlade so stanoviskom prijatým k tej istej otázke v zmenách a doplneniach 16 a 17.

V zmene a doplnení 19 sa uvádza, že členské štáty uľahčujú cezhraničnú prepravu regenerovaných fluórovaných skleníkových plynov na zničenie alebo regeneráciu. Táto zmena a doplnenie sú v zásade prijateľné, keďže cezhraničná preprava F-plynov bude predmetom nového navrhovaného nariadenia „Preprava odpadu“. Komisia je presvedčená, že toto nie je potrebné zahrnúť do tohto nariadenia.

V zmene a doplnení 27 sa vyžaduje, aby Komisia predložila legislatívny návrh do 31. decembra 2008, pokiaľ ide o mobilné klimatizačné systémy (MKS) v iných vozidlách, než sú autá a chladiace systémy v doprave. Komisia toto nemôže prijať, keďže by musela predložiť návrhy na základe určitých údajov, bez ohľadu na to, čo vzíde z jej technických a ekonomických hodnotení, a toto by mohlo nadmerne obmedziť právo iniciatívy Komisie.

Cieľom zmeny a doplnenia 42 je uľahčiť úlohu Komisie a zvýšiť transparentnosť vo vzťahu k vnútroštátnym opatreniam týkajúcim sa F-plynov a taktiež zabezpečiť včasné oznamovanie členských štátov podľa článku 176. Komisia nemôže prijať túto zmenu a doplnenie, systém oznamovania vnútroštátnych opatrení už existuje a táto zmena a doplnenie neposkytne pridanú hodnotu.

V zmene a doplnení 45 sa uvádza, že toto nariadenie nebráni členským štátom, aby mali alebo prijímali prísnejšie ochranné opatrenia. Zmena a doplnenie 7, ktoré zavádzajú tú istú myšlienku v odôvodnení, boli v zásade prijaté. Táto zmena a doplnenie sa však týka článku nariadenia. Niektoré členské štáty ich môžu využiť ako odôvodnenie akéhokoľvek prísnejšieho opatrenia, aj keď sú pre vnútorný trh škodlivé. Ustanovenia zmluvy sú priamo uplatniteľné, preto táto zmena a doplnenie sú neprijateľné.

4.2 Smernica

4.2.1. Pozmeňujúce a doplňujúce návrhy prijaté Komisiou

4.2.1.1. Pozmeňujúce a doplňujúce návrhy prijaté v celom rozsahu

Žiadne

4.2.1.2. Pozmeňujúce a doplňujúce návrhy prijaté sčasti

Žiadne

4.21.3 Pozmeňujúce a doplňujúce návrhy prijaté v zásade

Žiadne

4.2.2. Pozmeňujúce a doplňujúce návrhy, ktoré Komisia zamietla

Zmena a doplnenie 1 by umožnili členským štátom podporovať inštaláciu klimatizačných systémov s použitím plynu, ktorý je efektívny a ktorý má nízky potenciál globálneho otepľovania za použitia finančnej a inej motivácie. Táto zmena a doplnenie vôbec nedopĺňajú návrh. Členské štáty už môžu poskytovať finančné stimuly za predpokladu, že spĺňajú pravidlá pre štátnu pomoc, najmä Usmernenia o štátnej pomoci na ochranu životného prostredia, ako aj oznámenie Komisie o uplatňovaní pravidiel štátnej pomoci na opatrenia, ktoré sa týkajú priameho zdaňovania podnikateľských subjektov. Takéto opatrenia sa Komisii musia oznámiť a vyhodnotiť od prípadu k prípadu.

5. ZÁVER

PODľA čLÁNKU 250 ODS. 2 ZMLUVY O ES KOMISIA MENÍ A DOPĺňA SVOJ NÁVRH, AKO JE UVEDENÉ V TEXTE. KOMISIA BY CHCELA ZDÔRAZNIť, žE S CIEľOM POZITÍVNE PRISPIEť K DOHODOVACEJ ETAPE, JE PRIPRAVENÁ SA PRESKÚMAť SPÔSOBY UľAHčOVANIA RIEšENÍ OTVORENÝCH OTÁZOK.